ব্রাত্য বসু

**ব্রাত্যব্রত বসু রায়চৌধুরী** (জন্ম: ২৫ সেপ্টেম্বর ১৯৬৯) একজন ভারতীয় বাঙালি নাটককার, নাট্যকার, নাট্য পরিচালক, কবি, প্রাবন্ধিক, ঔপন্যাসিক, অনুবাদক, সম্পাদক, অভিনেতা ও রাজনীতিবিদ। তিনি বর্তমানে পশ্চিমবঙ্গের উচ্চ শিক্ষা ও বিদ্যালয় শিক্ষা বিভাগের মন্ত্রী। ২০১১, ২০১৬, ২০২১ সালের বিধানসভা নির্বাচনে তিনি দমদম বিধানসভা কেন্দ্র থেকে পর পর তিনবার বিধায়ক নির্বাচিত হন।

## প্রাথমিক জীবন
ব্রাত্য বসু বিশিষ্ট নাট্যব্যক্তিত্ব বিষ্ণু বসুর পুত্র। তিনি প্রেসিডেন্সি কলেজ (বর্তমানে বিশ্ববিদ্যালয়) ও কলিকাতা বিশ্ববিদ্যালয়ে বাংলা ভাষা ও সাহিত্য অধ্যয়নের পর কলকাতার সিটি কলেজে অধ্যাপনার কাজে যোগ দেন। 'গণকৃষ্টি' নামে একটি থিয়েটার গ্রুপে সাউন্ড অপারেটর হিসেবে তার নাট্যজীবনের সূচনা। পরে তিনি দলের জন্য নাটক রচনা ও পরিচালনা করতে শুরু করেন। আল্ট্রা-মডার্ন নাটক *অশালীন* (১৯৯৬) তার রচিত প্রথম নাটক। তার অন্যান্য উল্লেখযোগ্য নাটকগুলি হল-- *অরণ্যদেব*, *শহরইয়ার*, *উইঙ্কল্‌ টুইঙ্কল্‌* ও হত্যারহস্যমূলক নাটক *চতুষ্কোণ*। ১৯৯৮ সালে তিনি 'শ্যামল সেন স্মৃতি পুরস্কার' ও ২০০০ সালে 'দিশারী পুরস্কার' অর্জন করেন। ২০০৮ সালে তিনি 'ব্রাত্যজন' নামে নিজস্ব একটি থিয়েটার দল গঠন করেন। ২০০৯ সালে দেবব্রত বিশ্বাসের জীবন অবলম্বনে নির্মিত নাটক *রুদ্ধসংগীত* তার একটি কিংবদন্তী সৃষ্টি। 
## রাজনীতি জীবন
২০১১ সালের বিধানসভা নির্বাচনে ব্রাত্য বসু তৃণমূল কংগ্রেসের হয়ে দমদম বিধানসভা কেন্দ্র থেকে প্রতিদ্বন্দ্বিতা করেন। এই নির্বাচনে তিনি তৎকালীন ক্ষমতাসীন সিপিআই (এম) মন্ত্রী গৌতম দেবকে পরাজিত করে বিধায়ক নির্বাচিত হন। এরপর মমতা বন্দ্যোপাধ্যায়ের প্রথম মন্ত্রীসভায় তাকে উচ্চশিক্ষা মন্ত্রীর দায়িত্ব দেওয়া হয়। তিনি বিজ্ঞান, প্রযুক্তি এবং জৈবপ্রযুক্তি মন্ত্রীর দায়িত্বও সামলেছেন বেশকিছু দিন। বর্তমানে মমতা বন্দ্যোপাধ্যায়ের তৃতীয় পর্যায়ের মন্ত্রীসভায় তিনি উচ্চশিক্ষা মন্ত্রকের দায়িত্ব সালমাচ্ছেন। 

## চলচ্চিত্র
তিনি পাঁচটি চলচ্চিত্র পরিচালনা করেছেন: *রাস্তা, তিস্তা,* *তারা, ডিকশনারি ও হুব্বা*। প্রথমটির বিষয়-- এক যুবকের সন্ত্রাসবাদী হয়ে ওঠা এবং তৃতীয়টির বিষয়-- সমাজ ও প্রেমের ব্যর্থতা। তিনি *[[কালবেলা]]-*সহ একাধিক চলচ্চিত্রে অভিনয়ও করেছেন। 

এগারো বছর পর তিনি পুনরায় 'ডিকশনারি' নামে চলচ্চিত্র নির্দেশনার কাজ করছেন। তার শেষ নির্মিত চলচ্চিত্র 'হুব্বা'।  

### অভিনেতা হিসেবে

### পরিচালক হিসেবে

## সম্মাননা

নাট্যকার ব্রাত্য বসু ২০২১ খ্রিস্টাব্দে “মীরজাফর ও অন্যান্য নাটক” গ্রন্থটির জন্য ভারত সরকারের সাহিত্য অকাদেমি পুরস্কার লাভ করেন। 

## তথ্যসূত্র

বিষয়শ্রেণী:পশ্চিমবঙ্গ বাংলা আকাদেমির সভাপতি
বিষয়শ্রেণী:বাঙালি চলচ্চিত্র অভিনেতা

## বহিঃসংযোগ

* 

* http://wbcmo.gov.in/ministers.aspx 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি রাজনীতিবিদ
বিষয়শ্রেণী:বাঙালি নাট্যকার
বিষয়শ্রেণী:বাঙালি হিন্দু
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গের নাট্যকার
বিষয়শ্রেণী:কলকাতার অভিনেতা
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:পশ্চিমবঙ্গের চলচ্চিত্র পরিচালক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:সিটি কলেজ, কলকাতার শিক্ষক
বিষয়শ্রেণী:২১শ শতাব্দীর ভারতীয় নাট্যকার
বিষয়শ্রেণী:২১শ শতাব্দীর ভারতীয় অভিনেতা